Berilgan bojxona imtiyozlaridan maqsadli foydalanilishini kameral nazorat qilish boʻyicha Oʻzbekiston Respublikasi Davlat soliq qoʻmitasi va Davlat bojxona qoʻmitasining oʻzaro hamkorligi mexanizmi toʻgʻrisidagi nizomni tasdiqlash haqida
(resolution, 2018-08-03)

Oʻzbekiston Respublikasi Prezidentining “Oʻzbekiston Respublikasi Davlat bojxona xizmati organlari faoliyatini tubdan takomillashtirish chora-tadbirlari toʻgʻrisida” 2018-yil 12-apreldagi PF-5414-son Farmoniga muvofiq Oʻzbekiston Respublikasi Vazirlar Mahkamasi qaror qiladi: 1. Berilgan bojxona imtiyozlaridan maqsadli foydalanilishini kameral nazorat qilish boʻyicha Oʻzbekiston Respublikasi Davlat soliq qoʻmitasi va Davlat bojxona qoʻmitasining oʻzaro hamkorligi mexanizmi toʻgʻrisidagi nizom ilovaga muvofiq tasdiqlansin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov va Oʻzbekiston Respublikasi Bosh vazirining oʻrinbosari N.S. Otajonov zimmasiga yuklansin. 1. Ushbu Nizom berilgan bojxona imtiyozlaridan maqsadli foydalanilishini kameral nazorat qilish maqsadida davlat soliq va bojxona xizmatlari oʻrtasida axborot almashish tartibini belgilaydi. 2. Ushbu Nizomning amal qilishi Oʻzbekiston Respublikasi hududida roʻyxatdan oʻtgan, Oʻzbekiston Respublikasi qonunlari va Oʻzbekiston Respublikasi Prezidentining hujjatlariga muvofiq bojxona imtiyozlari berilgan barcha yuridik va jismoniy shaxslarga (keyingi oʻrinlarda soliq toʻlovchilar deb ataladi) tatbiq etiladi. 3. Kameral nazorat soliq toʻlovchi tomonidan belgilangan tartibda berilgan moliyaviy va soliq hisobotlari, bojxona yuk deklaratsiyalari, shuningdek, soliq toʻlovchining faoliyati toʻgʻrisida davlat soliq xizmati organida mavjud boʻlgan boshqa hujjatlarni oʻrganish va tahlil qilish asosida Davlat soliq qoʻmitasi tomonidan amalga oshiriladi. 4. Quyidagilar Davlat soliq qoʻmitasi va Davlat bojxona qoʻmitasi oʻrtasida axborot almashish predmeti hisoblanadi: Oʻzbekiston Respublikasining bojxona chegarasi orqali oʻtadigan tovarlar toʻgʻrisidagi maʼlumotlar; bojxona haqidagi qonun hujjatlariga muvofiq taqdim qilinishi nazarda tutilgan bojxona yuk deklaratsiyalari, tovarlar toʻgʻrisidagi hujjatlar va maʼlumotlar; Oʻzbekiston Respublikasining bojxona chegarasi orqali tovarlarni olib kirayotgan soliq toʻlovchilar toʻgʻrisidagi maʼlumotlar. 5. Oʻzbekiston Respublikasi Davlat soliq qoʻmitasi va Davlat bojxona qoʻmitasining oʻzaro hamkorligi ushbu Nizomga 1-ilovaga muvofiq sxema boʻyicha amalga oshiriladi. 6. Davlat bojxona qoʻmitasi tomonidan bojxona imtiyozlari berilgan soliq toʻlovchilar toʻgʻrisidagi maʼlumotlar ushbu Nizomga 2-ilovaga muvofiq shakl boʻyicha Davlat soliq qoʻmitasiga onlayn rejimda taqdim qiladi. 7. Bojxona imtiyozlari berilgan soliq toʻlovchilar toʻgʻrisida olingan maʼlumotlar ushbu maʼlumotlardan kameral nazorat qilish jarayonida foydalanish uchun Davlat soliq qoʻmitasining yagona maʼlumotlar bazasiga avtomatik tarzda kiritiladi. 8. Kameral nazorat qilish jarayonida davlat soliq xizmati organlari: kameral nazorat qilishda soliq toʻlovchilarni ularning huquqlari va majburiyatlari bilan tanishtirishga; qonun hujjatlariga muvofiq soliq toʻlovchi toʻgʻrisidagi maʼlumotlar sir saqlanishiga rioya qilishga; kameral nazoratni tartibga solish boʻyicha qonunlar va boshqa normativ-huquqiy hujjatlar talablariga rioya qilishga majburdir. 9. Davlat soliq qoʻmitasi Davlat bojxona qoʻmitasi va soliq toʻlovchilardan olingan maʼlumotlar asosida davlat soliq xizmati organlari tomonidan kameral nazorat qilinishi monitoringini olib boradi. 10. Davlat soliq xizmati organlari soliq toʻlovchilar tomonidan belgilangan tartibda taqdim etilgan moliyaviy va soliq hisobotlarini, shuningdek, bojxona organlaridan olingan xoʻjalik yurituvchi subyektlarning bojxona yuk deklaratsiyalarini tahlil qilish asosida har chorakda bojxona toʻlovlari boʻyicha imtiyozlarni qoʻllagan barcha soliq toʻlovchilar boʻyicha berilgan bojxona imtiyozlaridan foydalanishni ularning faoliyatiga aralashmasdan tahlil qilish asosida kameral nazorat qiladi. 11. Kameral nazoratni amalga oshirishda bojxona toʻlovlari boʻyicha imtiyozlardan foydalanishning maqsadi va olib kirilayotgan tovarlardan amalda foydalanish solishtiriladi, xususan, davlat soliq xizmati organlari tomonidan: unga muvofiq bojxona imtiyozlari berilgan normativ-huquqiy hujjatning mavjudligi; qoʻllanilgan imtiyozlarning buxgalteriya hisobi toʻgʻri yuritilishi va boʻshagan mablagʻlardan normativ-huquqiy hujjatlarda nazarda tutilgan maqsadda foydalanish; tovar-moddiy zaxiralardan va asosiy vositalardan belgilangan maqsadlarda foydalanish va imtiyozli davrning bojxona toʻlovlari boʻyicha imtiyozlar qoʻllanilishiga muvofiqligi aniqlanadi. 12. Kameral nazorat qilishda davlat soliq xizmati organi xodimi bojxona xizmati organidan bojxona toʻlovlari boʻyicha imtiyozlarni qoʻllashga taalluqli tegishli hujjatlarni soʻrashga haqli. 13. Kameral nazorat natijalari boʻyicha davlat soliq xizmati organi xodimi tomonidan ushbu Nizomga 3-ilovaga muvofiq shakl boʻyicha dalolatnoma rasmiylashtiriladi. Dalolatnomada tafovutlar holatlari va bojxona imtiyozlaridan belgilangan maqsadlardan boshqa maqsadda foydalanish sabablari koʻrsatiladi. 14. Dalolatnomaning bitta nusxasi shu kunning oʻzida bojxona imtiyozlaridan belgilangan maqsadlardan boshqa maqsadda foydalanishga yoʻl qoʻygan soliq toʻlovchiga yuboriladi. 15. Kameral nazorat jarayonida soliq toʻlovchi aniqlangan tafovutlar boʻyicha yozma yoki elektron shakllarda tasdiqlovchi hujjatlarni taqdim qilgan holda asoslashni taqdim qilish huquqiga ega. 16. Davlat soliq qoʻmitasi berilgan bojxona imtiyozlaridan belgilangan maqsadlardan boshqa maqsadda foydalanish boʻyicha aniqlangan holatlar va qoʻrilgan choralar toʻgʻrisidagi maʼlumotlarni har choraklik asosida Davlat bojxona qoʻmitasiga yuboradi. 17. Davlat bojxona qoʻmitasi aniqlangan holatlar toʻgʻrisida maʼlumotlar olinganidan soʻng uch ish kuni mobaynida ushbu maʼlumotlarni qonun hujjatlarida belgilangan tartibda choralar koʻrish uchun belgilangan tartibda hududiy bojxona organlariga yuboradi. 18. Ushbu Nizom talablari buzilishida aybdor boʻlgan shaxslar qonun hujjatlariga muvofiq javob beradilar. T/r STIR KTUT kodi Xoʻjalik yurituvchi subyektning nomi va joylashgan joyi (pochta manzili) U asosida imtiyozlar berilgan normativ-huquqiy hujjatning nomi, raqami va sanasi YUBD T/r TIF TN boʻyicha tovarning nomi va kodi Bojxona toʻlovlari turlari boʻyicha berilgan imtiyozlar summasi (soʻmda) bojxona boji aksiz QQS kuzat/hud. yigʻimi jami